Heliaš

Heliaš () je vrch v Chočských vrchoch. Nachádza sa nad obcou Malatiná, približne  severozápadne od Liptovského Mikuláša.

 Poloha 
Nachádza sa v strednej časti Chočských vrchov, v geomorfologickom podcelku Prosečné. Leží v Žilinskom kraji, na pomedzí okresov Liptovský Mikuláš a Dolný Kubín a zasahuje na katastrálne územia obcí Liptovská Anna a Malatiná. Na vrchol nevedie značený turistický chodník.

 Opis 
Heliaš sa nachádza v západnej časti podcelku Prosečné, v spoločnom masíve s južne ležiacim pahorkom Eliáš (). Južne je tento masív sedlom spojený s vrchom Pravnáč (), východným smerom je Anninou dolinou oddelený vrch Lomné () a Čerenová (), severne sa nachádzajú Vrchy () a západne susedí Rakytník () a Sielnická hora ().Chočské vrchy – Vodná nádrž Liptovská Mara. Turistická mapa. 1 : 50 000. Harmanec: VKÚ, a. s., 2000. Vrch sa nachádza v povodí Váhu, kam smeruje potok Sestrč, odvodňujúci západné a severné svahy masívu, i jeho prítok Annin potok, ktorý odvádza vodu z východne sa zvažujúcej časti. Najbližším sídlom je severozápadne situovaná Malatiná, juhovýchodne leží obec Liptovská Anna.

 Výhľady 
Nesúvislý porast vrcholovej časti umožňuje čiastočný rozhľad. Dobre pozorovateľné sú okolité Chočské vrchy a Oravská vrchovina, pri vhodných podmienkach aj Západné Tatry, Skorušinské vrchy, Oravské Beskydy, Oravská Magura, časť Malej a Veľkej Fatry a Nízke Tatry.

 Prístup 
Na vrchol nevedie značená trasa, no východným úbočím prechádza  chodník na Pravnáč, z ktorého možno v sedle pod Eliášom odbočiť.

 po  značenej trase:
 z Liptovskej Anny cez Pravnáč
 z rázc. Svorad cez vrch Lomné

 Referencie 

 Pozri aj 
 Prosečné (geomorfologický podcelok)
 Zoznam vrcholov v Chočských vrchoch

 Iné projekty 

 Externé odkazy 
 Poloha na turistickej mape

Kategória:Vrchy v Chočských vrchoch
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Vrchy v okrese Dolný Kubín
Kategória:Liptovská Anna
Kategória:Malatiná